*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*147. számú előterjesztés*

Bátaszék Város Önkormányzat Képviselő-testületének 2025. július 9-én,

**8.00 órakor** megtartandó RENDKÍVÜLI ülésére

*Döntés településtervezési szerződés elfogadásáról*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Pénzügyileg ellenőrizte:** Keresztes Katalin pénzügyi irodavezető  **Tárgyalja:**--- |

# Tisztelt Képviselő-testület!

A Képviselő-testület 2025.06.25. napon döntött arról, hogy a Településrendezési Eszközök módosítását megindítja a MANABO Magyarország Kft. (székhely: 7140 Bátaszék, Béke sor 8., adószám: 11428383-2-17) képviseletében Tóth Márk (a továbbiakban: Kérelmező) által az Önkormányzat tulajdonában lévő, Bonyhádi úti 51/8 hrsz-ú földrészletre vonatkozó kérelme alapján.

Egyben döntött arról, hogy a kapcsolódó településrendezési szerződést elfogadja.

Időközben a tervező jelezte, hogy egyéni vállalkozóként venne részt a tervezésben és nem a Kft.-vel végezné a munkát.

A tervezési díj és egyéb feltételek nem változnak, így javasoljuk e technikai módosítások elfogadását.

***H a t á r o z a t i j a v a s l a t :***

**a MANABO Magyarország Kft. HÉSz módosítási kérelméhez kapcsolódó településtervezési szerződés elfogadására**

Bátaszék Város Önkormányzatának Képviselő-testülete

1. a MANABO Magyarország Kft. –vel (székhely: 7140 Bátaszék, Béke sor 8., adószám: 11428383-2-17, a továbbiakban: Beruházó) és Tóth Dóra Kata (lakhely: 7100 Szekszárd, Cinka u. 83.), adószám: 74386682-1-37), nyilvántartási szám: 51254049, Tervezővel kötendő településtervezési szerződést az 1. sz. melléklet szerinti tartalommal jóváhagyja,
2. felhatalmazza a város polgármesterét a szerződés aláírására
3. egyidejűleg a 157/2025. (VI. 25.) önkormányzati határozatát hatályon kívül helyezi.

*Határidő:* 2025. július 31.

*Felelős*: dr. Bozsolik Róbert polgármester

*(a szerződés aláírásáért)*

*Határozatról értesül:*

Bátaszéki KÖH városüz. iroda

Bátaszéki KÖH pénzügyi iroda

irattár